**5. กระบวนการส่งเสริมและพัฒนาองค์กรคุณธรรม**

**5.1 ขั้นเตรียมการ**

5.๑.๑ สร้างกระบวนการรับรู้ ความเข้าใจให้กับบุคลากรสำนักงานวัฒนธรรมจังหวัด ในการขับเคลื่อนองค์กรคุณธรรมในพื้นที่จังหวัด โดยวิธีการจัดประชุมสร้างความรู้ความเข้าใจ จัดทำเอกสาร/องค์ความรู้ในการสร้างความเข้าใจให้กับบุคลากรในองค์กร (สามารถดาวน์โหลดเอกสาร Power Point วีดิทัศน์ องค์ความรู้องค์กรคุณธรรม  
ได้ที่ [www.nmpc.go.th](http://www.nmpc.go.th))

5.1.2 สร้างวิทยากรด้านการส่งเสริมและพัฒนาองค์กรคุณธรรม จะเป็นบุคลากรในสังกัดหรือเครือข่ายวัฒนธรรม เพื่อให้บริการเมื่อมีองค์กรอื่นๆ ขอความร่วมมือ

5.๑.3 จัดเตรียมเอกสารที่เกี่ยวข้องในการขับเคลื่อนองค์กรคุณธรรม

🞜 แบบแสดงความจำนงเข้าร่วมส่งเสริมและพัฒนาองค์กรคุณธรรม (แบบ อ. 0๑ หน้า......)

🞜 แบบประเมินตนเองขององค์กรคุณธรรม จำนวน ๒ แบบ

- แบบประเมินตนเองตามกระบวนการส่งเสริมและพัฒนาองค์กรคุณธรรม ๙ ขั้นตอน (แบบ อ.02   
หน้า......)

- แบบประเมินความสำเร็จของการส่งเสริมและพัฒนาองค์กรคุณธรรม (แบบ อ.03 หน้า.........)

🞜 แผนส่งเสริมและพัฒนาองค์กรคุณธรรม (แบบ อ.04 หน้า...........)

🞜 ตัวอย่างร่างประกาศเจตนารมณ์ (แบบ อ.05 หน้า...........)

🞜 แนวทางการดำเนินงานตามแบบการประเมินตนเอง ตามกระบวนการส่งเสริมและพัฒนา  
องค์กรคุณธรรม 9 ขั้นตอน

5.๑.4 จัดประชุมสร้างความรู้ความเข้าใจให้กับองค์กรในพื้นที่ และประชาสัมพันธ์เชิญชวน รับสมัครองค์กรเข้าร่วมการขับเคลื่อนองค์กรคุณธรรม อาทิ ประชุมกรมการจังหวัด การประชุมระดับอำเภอ/ ตำบล หนังสือราชการในการเชิญชวนประชาสัมพันธ์ไปยังส่วนราชการ องค์กรเอกชน หน่วยงานที่เกี่ยวข้อง การเผยแพร่ประชาสัมพันธ์ผ่านช่องทางออนไลน์ต่างๆ เช่น เว็บไซด์สำนักงานวัฒนธรรมจังหวัด กลุ่มไลน์ หรือสื่อสังคมออนไลน์ต่างๆ และวิธีการอื่นๆ ตามความเหมาะสมในแต่ละพื้นที่

**5.2 ขั้นดำเนินการ**

**5.2.1 การดำเนินการโดยองค์กร**

(๑) ส่งแบบแสดงความจำนงเข้าร่วมส่งเสริมและพัฒนาองค์กรคุณธรรม พร้อมข้อมูลพื้นฐาน  
ขององค์กรให้กับสำนักงานวัฒนธรรมจังหวัด

(๒) จัดประชุมภายในองค์กร เพื่อจัดทำเจตนารมณ์ขององค์กร ค้นหาปัญหาที่อยากแก้/ความดี  
ที่อยากทำ พร้อมทั้งดำเนินการค้นหาคุณธรรมเป้าหมาย 5 ขั้นตอน ได้แก่

(2.1) การสร้างภาพฝันร่วมกัน

- ทุกคนในองค์กรตกลงปลงใจทำ จะร่วมกันสร้างองค์กรของตนให้เป็นองค์กรคุณธรรม เป็นองค์กรคนดีที่มีความสุขร่วมกัน โดยเฉพาะผู้นำองค์กร

- ร่วมกันกำหนดพฤติกรรมของคนในองค์กรที่อยากเห็น โดยตัวโจทย์ คือ “ปัญหา  
ที่อยากแก้ และ ความดีที่อยากทำ”

(2.2) ทบทวนต้นทุนความดีขององค์กร

ร่วมกันค้นหาต้นทุนความดีขององค์กรที่มีอยู่เดิม เพื่อประเมินวิเคราะห์  
สภาพปัญหาด้านคุณธรรมจริยธรรม ให้ทราบปัญหาพฤติกรรมที่ไม่พึงประสงค์ที่ต้องการจะพัฒนาหรือต้องการแก้ไข ทั้งนี้ ควรหาความจริงทั้งสองด้าน คือ ทั้งด้านความดี (จุดดี/จุดแข็ง) ที่อยากจะรักษา กับปัญหาที่อยากจะแก้ไข เทียบเคียงกับเจตนารมณ์ขององค์กร วัฒนธรรมหรือค่านิยมที่มีอยู่เดิม โดยการระดมสมอง หรือจากข้อมูลสถิติ  
ขององค์กร หรือจากผู้รับบริการ เพื่อเป็นฐานข้อมูลตั้งต้น

(2.3) ออกแบบกิจกรรมส่งเสริมคุณธรรม เมื่อได้เห็นเป้าหมายและทบทวนต้นทุนความดีขององค์กรแล้ว ก็นำมาสู่การออกแบบกิจกรรมดำเนินงาน โดย

- ร่วมกันออกแบบวิธีการและแผนงาน รวมถึงผู้รับผิดชอบหรือทีมงานที่จะนำไปสู่ความสำเร็จตามเป้าหมาย ทั้งภายในและภายนอกองค์กร

- มีการกำหนดมาตรการ หรือแนวทางเพื่อสนับสนุนการเปลี่ยนแปลงพฤติกรรม เช่น การกำหนดกติกา ข้อตกลง หรือปฏิญญาคุณธรรมขององค์กรร่วมกัน อาทิ การประชุม การใช้ทรัพยากรองค์กร การช่วยเหลือแบ่งปันภายในองค์กร เป็นต้น ทั้งนี้ รวมถึงการจัดระบบสนับสนุนด้านทรัพยากร อาคารสถานที่ในการทำความดีของพนักงานในองค์กร

- มีการวางแนวทางสนับสนุนให้เกิดการจัดทำกิจกรรมความดีต่างๆ เกิดขึ้น  
ในองค์กร โดยเริ่มจากเรื่องง่ายๆ ใกล้ตัวของพนักงานเอง เช่น ปิยะวาจาน่ารัก หน้าบ้านน่ามอง ปิ่นโตรวมใจ   
วินัยสุขภาพ จิตอาสาเพื่อพ่อ แปลงผักเพื่อความพอเพียง เป็นต้น

(2.4) ดำเนินกิจกรรมตามแผน หัวใจสำคัญ คือ คิดแล้วทำเลย ทำความดีไม่ต้องขออนุญาตใคร ลงมือทำจริง โดยมีผู้บริหารเข้ามาสนับสนุน หรือทำให้เป็นแบบอย่าง

(2.5) สรุปบทเรียนและขยายผล จะต้องมีการสรุปบทเรียนจากสิ่งที่ได้ทำร่วมกัน โดยการ  
ตั้งคำถามง่ายๆ ว่า ทำแล้วรู้สึกอย่างไร ทำแล้วคิดว่าได้อะไร อยากทำอะไรต่อ ทั้งนี้ หากมีการสรุปบทเรียนอย่างต่อเนื่อง ก็จะช่วยยกระดับความคิด พฤติกรรม และวิธีการทำงานร่วมกันกับคนอื่นให้ดีขึ้นเรื่อยๆ

นอกจากนี้ ควรจัดให้มีกิจกรรมยกย่องเชิดชู ให้กำลังแก่บุคคลและกลุ่มบุคคล ทีมงานทั้งภายในและภายนอกองค์กรที่ทำความดี เพื่อให้พฤติกรรมความดีนั้นเกิดเป็นที่ยอมรับปฏิบัติต่อไปในองค์กร

องค์กรใดที่เมื่อได้ทำกิจกรรมส่งเสริมความดีอยู่บ่อยๆ ก็สามารถขยายไปสู่ชุมชน สังคมภายนอก เกิดเป็นการเชื่อมต่อความดีสู่สังคม หรือขยายผลเป็นเครือข่ายองค์กรคุณธรรมในกลุ่มต่างๆ ต่อไป

(๓) จัดทำประกาศเจตนารมณ์ขององค์กร และปิดประกาศไว้ในที่เปิดเผยเห็นได้ชัดเจน

(๔) จัดส่งเอกสารไปยังสำนักงานวัฒนธรรมจังหวัดในฐานะฝ่ายเลขานุการ เพื่อเสนอคณะอนุกรรมการส่งเสริมคุณธรรมระดับจังหวัดพิจารณาให้ความเห็นชอบผลการประเมินตนเองขององค์กร ดังต่อไปนี้

(๔.๑) แผนส่งเสริมและพัฒนาองค์กรคุณธรรม (แบบ อ.04 หน้า...........)

(๔.๒) แบบประเมินตนเองขององค์กรคุณธรรม จำนวน ๒ แบบ ได้แก่

- แบบประเมินตนเองตามกระบวนการส่งเสริมและพัฒนาองค์กรคุณธรรม ๙ ขั้นตอน   
(แบบ อ.02 หน้า......) - แบบประเมินความสำเร็จของการส่งเสริมและพัฒนาองค์กรคุณธรรม (แบบ อ.03 หน้า......... )

- เอกสารอื่นๆ ที่เกี่ยวข้อง

(๕) ขับเคลื่อนองค์กรคุณธรรมตามแนวทางการส่งเสริมและพัฒนาองค์กรคุณธรรม

(๖) ประเมินตนเองเพื่อทบทวน/ยกระดับผลการขับเคลื่อนองค์กรคุณธรรม โดยส่งผลการประเมินพร้อมเอกสารประกอบการประเมิน ไปยังสำนักงานวัฒนธรรมจังหวัดในฐานะฝ่ายเลขานุการ เพื่อเสนอคณะอนุกรรมการส่งเสริมคุณธรรมระดับจังหวัดพิจารณาให้ความเห็นชอบผลการประเมินตนเองขององค์กร

**5.2.2 ดำเนินการโดยสำนักงานวัฒนธรรมจังหวัด**

(๑) จัดประชุมองค์กรที่แสดงความจำนงร่วมขับเคลื่อนองค์กรคุณธรรมอย่างน้อย ๑ ครั้ง   
เพื่อสร้างความเข้าใจในการขับเคลื่อนองค์กรคุณธรรม ๙ ขั้นตอน

(2) สรุปและรวบรวมผลการประเมินตนเองขององค์กรจัดทำเป็นรายการเบื้องต้น เพื่อนำเสนอคณะอนุกรรมการส่งเสริมคุณธรรมระดับจังหวัด

(3) จัดประชุมคณะอนุกรรมการส่งเสริมคุณธรรมระดับจังหวัด เพื่อรับรองผลการประเมินตนเองขององค์กร

(4) รายงานผลการประเมินตนเองขององค์กรที่ผ่านการรับรองจากคณะอนุกรรมการส่งเสริมคุณธรรมระดับจังหวัดให้กรมการศาสนา เพื่อเสนอคณะอนุกรรมการคัดเลือกชุมชน องค์กร หน่วยงานและจังหวัดคุณธรรม และคณะกรรมการส่งเสริมคุณธรรมแห่งชาติ เพื่อพิจารณาตามลำดับ

(5) นำเข้าฐานข้อมูลองค์กรคุณธรรมในระบบโปรแกรมสำเร็จรูป (http://mculture.demotoday.net/culture/) เพื่อให้ถูกต้องและเป็นปัจจุบัน

(๖) แจ้งองค์กรเตรียมความพร้อมรับการตรวจเยี่ยมและศึกษาดูงานจากองค์กรอื่น ตามตัวอย่างแนวทางการเตรียมความพร้อมในการรับการตรวจเยี่ยมองค์กรคุณธรรม

(7) อำนวยการหรือจัดการแลกเปลี่ยนเรียนรู้ เพื่อชื่นชม ยกย่อง สร้างขวัญกำลังใจให้องค์กร  
ในรูปแบบต่างๆ เช่น จัดตลาดนัดความดี สมัชชาคุณธรรม เป็นต้น